text: 24 brande i Syd- og Sønderjylland i dag 
  25 juli 2018 kl. 17.50
  I Syd- og Sønderjylland har der på bare én dag været hele 24 brande. De fleste af dem er naturbrande. 
  Det varme vejr giver anledning til mange brande rundt om i landet. Da klokken var 18, havde der i dag været hele 24 brande i Syd- og Sønderjylland. De fleste af dem har været naturbrande, men der er også gået ild i en lastbil, i en bil og i rabatten på motorvejen. 
  I Syd- og Sønderjylland har vi fem brandvæsener. Fire af dem har onsdag haft travlt med at slukke flere brande, men hos Sønderborg Brand & Redning har de i dag ikke været ude ved nogle brande. 
  Du kan følge med i alle alarmeringer over hele landet her, hvor beredskabet rykker ud.
  Antal brande i dag
  Trekantområdets Brandvæsen: 11Sydøstjyllands Brandvæsen: 3 Sydvestjysk Brandvæsen: 2Brand & Redning Sønderjylland: 8
  
  
  
  